Karksi-Nuia 26. märts 2024 nr

**Vallavara võõrandamine otsustuskorras**

**(Lepiku 1b/1)**

Riigivara valitseja 28. jaanuari 1993. a otsusega nr 14/0536 anti Karksi-Nuia linna munitsipaalomandisse 10 kohaline garaaž Lepiku tänaval. 9. detsembri 1994. a Karksi-Nuia Linnavalitsuse erastamiskomisjoni munitsipaalvara ostu-müügi lepingu alusel on garaažipoks nr l müüdud Lilli Toodule hinnaga 3000 krooni. Vara anti ostjale üle 9. detsembril 1994. a vara üleandmise-vastuvõtmise aktiga, kuid omaniku vahetus hooneregistris jäeti registreerimata.

Hooneregistri vallasasja omanike teatise 600/8336(E1) alusel kuulus 10 kohaline garaaž Karksi-Nuia linnale. 25. aprilli 2022. a Maa-ameti korralduse nr 1-17/ 22882 alusel vormistati Karksi-Nuias Lepiku tn 10 kohaline garaaž munitsipaal omandisse.

01. märtsil 2024. a esitas Anne Mürk (garaažiboksi nr 1 omaniku Lilli Toodu seaduslik pärija pärimistunnistuse alusel) avalduse Lepiku tn 1b/1 (garaažiboks nr 1) hoonestatud kinnistu ostmiseks.

Mulgi vallale kuuluva hoonestatud kinnistu aadressil Lepiku 1b/1, Karksi-Nuia, Mulgi vald, Viljandi maakond (katastritunnus 48001:001:1178, registriosa nr 21789250) omamine ei ole Mulgi vallale valitsemise otstarbeks vajalik ning selle muul viisil vallavarana kasutamine ja käsutamine ilma võõrandamiseta ei ole vallale kasulik.

Lähtudes eeltoodust ning võttes aluseks kohaliku omavalitsuse korralduse seaduse § 6 lõike 3 punkti 2, Mulgi Vallavolikogu 20.06.2018 määruse nr 44 „Mulgi vallavara valitsemise kord“ § 31 punktid 1 ja 2 ning § 34 lõike 1 punkti 8

**Mulgi Vallavolikogu o t s u s t a b:**

1. Võõrandada otsustuskorras Mulgi vallale kuuluv hoonestatud kinnistu aadressil Lepiku tn 1b/1, Karksi-Nuia, Mulgi vald (katastritunnus 48001:001:1178) suurusega 37 m2 Lilli Toodu seaduslikule pärijale Anne Mürgile (isikukood 48109166043).
2. Määrata hoonestatud kinnistu võõrandamise hinnaks 300 (kolmsada) eurot.
3. Müügilepingu sõlmimisega seotud kulud (notaritasu, riigilõiv jmt) tasub ostja.
4. Vallavanemal või tema poolt volitatud isikul sõlmida notariaalne leping.
5. Otsus jõustub teatavakstegemisest.
6. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates käesoleva otsuse teatavakstegemisest.

Arvo Maling

Volikogu esimees